Ta lähtekoht on kõigile ühtlane igavikutung - mida aga n. n. roman­tiline elutunne ei tunnusta sugugi päris olulisena. Kuid ka viimane mui­dugi heameelega tahaks, et ta ideaal, ekstaasini tõusev elamusintensiteet ka kestaks, kas või igavesti. Üldse ju enam-vähem kõigis eluaktides esi­neb kõrvu niihästi üks kui  teine tung või põhitungi poolus, samuti kui arvatakse igas aine osakeses leiduvat positiivset ja negatiivset magnetismi, kuigi need ainult näit. magnetiseeritud rauatükis on koondund kumbki eri otsa ning nende jõud organiseeritud ühesihiliseks.